open-index/open-wikipedia-markdown huggingface dataset:
Eve (The Alan Parsons Project-album)

:*For det engelske kvinnenavnet Eve, se [[Eva]].*

***Eve*** er en utgivelse av Alan Parsons Project innenfor sjangeren progressiv rock og ble utgitt i 1979. Sammen med forgjengeren *[[Pyramid]]* er utgivelsen blitt sett på som gjennomsnittlig album fra gruppa mellom 1977 og *[[I Robot]]* til  Alan Parsons Projects markante salgssuksesser utover 1980-tallet. 

Temaet i *Eve* er kvinnen og hennes effekt på det mannlige kjønn, og det er også annerledes fra forrige utgivelser på grunn av at det er det eneste med kvinnelige hovedvokalister i Clare Torry og Lesley Duncan, hvor førstnevnte er kjent fra arbeider med Alan Parsons og Pink Floyds arbeider på deres album *[[Dark Side of the Moon]]* fra 1973. Åpningsmelodien *«Lucifer»* og *«Damned If I Do»* fikk begge noe spilletid på radio. I Norge endte *Eve* opp som nummer seks på VG-lista etter ti uker.

## Sporliste
Alle sanger er skrevet av Alan Parsons og Eric Woolfson.

#«Lucifer» (instrumental) – 5.06
#«You Lie Down with Dogs» – 3.47
#«I'd Rather Be a Man» – 3.53
#«You Won't Be There» – 3.34
#«Winding Me Up» – 4.04
#«Damned If I Do» – 4.48
#«Don't Hold Back» – 4.37
#«Secret Garden» (instrumental) – 4.41
#«If I Could Change Your Mind» – 5.43

## Listeplasseringer

## Personell
* David Paton – Bass, vokaler og bakgrunnsvokaler
* Stuart Elliott – Perkusjon
* Ian Bairnson – Akustisk og elektriske gitarer
* Eric Woolfson – Keyboards og diverse instrumenter
* Duncan Mackay – Keyboards
* Alan Parsons – Diverse instrumenter, lydmikser og produsent
* Chris Rainbow – Vokaler og bakgrunnsvokaler
* Lesley Duncan – Vokaler
* Clare Torry – Vokaler
* Dave Townsend – Vokaler
* Lenny Zakatek – Vokaler

## Referanser


## Eksterne lenker
*
Toyota Aygo

**Toyota Aygo** er en bybil bygget av den japanske bilprodusenten Toyota. Bilen kan fås 3 dørs eller 5 dørs. Aygo kom på markedet i 2005.

Bilen er et samarbeide mellom Toyota og PSA Peugeot Citroën, og bygges på deres fellesforetak TPCA i Kolín i Tsjekkia. Den har fått 4 stjerner i Euro NCAPs kollisjonstester. 

Navnet kommer fra det engelske *"i-go"*. 

I 2009 fikk Aygo en facelift, samtidig med dens søstermodeller Peugeot 107 og Citroën C1.

## Se også
*Toyota iQ
Johanne

**Johanne** er en dansk og norsk form av kvinnenavnet Johanna som har hebraisk opprinnelse og betyr «Gud er nådig».

## Etymologi
*Johanne* er en dansk og norsk form av *Johanna*, som igjen er en latinsk form av *Ioanna* (gresk: Ιωαννα), et gresk kvinnenavn dannet av mannsnavnet *Ioannes* (gresk: Ιωαννης). Dette er igjen en gresk form av hebraiske *Yochanan*, som betyr «Gud er nådig».

## Utbredelse
Navnet *Johanne* var vanlig i Norge på 1700- og 1800-tallet og fram til 1940-årene og hadde en popularitetstopp med 1,6 % i 1881. Navnet ble igjen populært fra 1990-årene.

*Johanne* var per 1998 det nest vanligste andrenavnet i dobbeltnavn på kvinner i Norge. De vanligste kombinasjonene var: *[[Inger]] Johanne*, *[[Marit]] Johanne*, *[[Astrid]] Johanne*, *[[Ingrid]] Johanne* og *[[Kari]] Johanne*.

*Johanne* er i dag et svært vanlig navn på Grønland.

|}

## Kjente personer med navnet
Personene i listen er ordnet kronologisk etter fødselsår.
* Johanne Jonsdottir (f. 1300-tallet), islandsk kvinne
* Johanne Heiberg (f. 1756), dansk skuespiller og teaterdirektør
* Johanne Catharine Ziesenis (f. 1762), tysk forfatter og oversetter
* Johanne Sophie av Saxe-Coburg-Saalfeld (f. 1778), tysk prinsesse
* Johanne Frederikke Margrethe Schulin (f. 1788), norsk grevinne og godseier
* Johanne Luise Heiberg (f. 1812), dansk skuespillerinne
* Johanne Ambrosius (f. 1854), norsk maler og illustratør
* Inger Johanne Nygren (f. 1948), norsk bildekunstner
* Johanne Dybwad (f. 1867), norsk feminist og politiker
* Johanne Reutz Gjermundsen (f. 1949), norsk bildekunstner
* Johanne Sundby (f. 1951), norsk professor i samfunnsmedisin
* Eli Johanne Ellingsve (f. 1952), norsk navneforsker
* Inger Johanne Rasmussen (f. 1958), norsk tekstilkunstner
* Inger Johanne Solhaug (f. 1969), norsk forretningskvinne og konserndirektør i Orkla
* Johanne Pelletier (f. 1975), kanadisk musiker
* Johanne Ballovarre, norsk sanger og gitarist

## Referanser


## Eksterne lenker
*
Margit

**Margit** er et opprinnelig tysk kvinnenavn danet av *[[Margarita]]*, som betyr «perle».

## Etymologi
*Margit* er en opprinnelig tysk kortform av kvinnenavnet *[[Margarita]]* som er en latinsk form av det greske navnet *Margarites* som har opphav i det persiske ordet *margaron*, «perle».

## Utbredelse
*Margit* er kjent brukt i Norge fra 1300-tallet. Den gammelsvenske formen *Marghit* er kjent brukt i Sverige fra 1400-tallet.
Formen *Margjit* er kjent brukt i norske middelalderballader, blant annet i «Margjit Hjukse».
*Margit* er videre kjent brukt i Sverige fra 1800-tallet og i Danmark fra 1900-tallet. I Sverige var navnet mest brukt i 1910- og 1920-årene, og i Danmark i 1930- og 1940-årene. I Ungarn var *Margit* mest brukt på 1900-tallet fram til ca 1990. I Norge var navnet mest brukt fra siste del av 1800-tallet og fram til 1930-årene.

*Margit* har navnedag i flere land:

*Margit* er i dag et svært vanlig navn i Ungarn. Det er også mye brukt i flere nordiske land og i Estland.

|}

## Kjente personer med navnet
Personene i listen er ordnet kronologisk etter fødselsår.
* Margit Sandemo (f 1924), norsk forfatter
* Margit Carstensen (f 1940), tysk skuespiller
* Gunn Margit Andreassen (f 1973), norsk skiskytter

## Annen bruk av navnet
* «Margit Hjukse», folkevise fra Telemark

## Referanser


## Eksterne lenker
*
Gordon Gunson

**Gordon Gunson** (født 1. juli 1904 i Chester, død 1991) var en engelsk fotballspiller.

Gunson spilte for *Brickfields* (amatør), *Nelson*, Wrexham og Sunderland før han ble hentet til Liverpool av manager George Patterson i mars 1930.

Gunson var vingspiller, og fikk sin debut for de røde 15. mars 1930 i bortekampen mot Bolton, i en kamp Liverpool vant 2-0. Hans første mål kom 10 dager senere, 25. mars i hjemmekampen mot Aston Villa på Anfield. Også denne kampen endte med 2-0 seier for de røde.

I sesongen 1931/1932 var han sammen med Tom Bradshaw de eneste spillerne som var involvert i samtlige av de 46 kampene Liverpool spilte.

Han ble værende i Liverpool frem til 1934, da han signerte for Swindon. Senere i karrieren spilte han for Wrexham for andre gang, og også for *Bangor City* før han la opp som spiller.

## Kamper
* *1930-1934:* Liverpool: Ligakamper – mål: 81 kamper – 24 mål.
* *1930-1934:* Liverpool: Totalt kamper – mål: 87 kamper – 26 mål.

## Se også
* Statistikk om Liverpool FC.

## Referanser


## Eksterne lenker
* Profil på LFChistory.net
Radiac-målepatrulje

**Radiac-målepatruljetjenesten** er Sivilforsvarets bidrag til atomulykkesberedskapen for å sikre riktige måle- og prøveresultater.

Radiac-målepatruljetjenesten ble reorganisert i 2001. Patruljene inngår i et nasjonalt målenettverk styrt av Kriseutvalget for atomulykker. Patruljene utfører regelmessige bakgrunnsmålinger på ca. 400 måle-/referansepunkter. Ved atomuhell/-ulykker vil målepatruljene ellers:

* Fortsatt kunne måle på referansepunktene
* Utføre ytterligere målinger av radioaktiv forurensning/nedfall
* Søke etter radioaktive kilder og fragmenter
* Lokalisere, merke og sperre områder rundt radioaktive kilder og fragmenter
* Rapportere funn av strålekilder og forurensete områder
* Ta jord-, snø- og vegetasjonsprøver
* Foreta målinger av forurensede personer

Det er opprettet 123 patruljer på landsbasis som er organisert slik:

* 1 patruljefører
* 2 mannskaper
* 1 reserve

Mannskapene har gjennomgått et ukes kurs ved et av Sivilforsvarets beredskaps- og kompetansesentre. De øves samlet én dag i året, samt at de utfører tre rutinemessige målinger. De er opplært og øvet i måling av radioaktivitet, beskyttelse mot forurensing, førstehjelp og samband.

Radiacmålepatruljen aktiviseres på henvendelse fra Kriseutvalget for atomberedskap eller ved anmodning fra nødetatene til sivilforsvarsdistriktet.

**Responstiden er 30-60 minutter.**

## Referanser
Luftvarslingstjenesten

**Luftvarslingstjenesten** er en spesialtjeneste i Sivilforsvaret som har til oppgave å varsle befolkningen i norske byer og tettsteder om mulige luftangrep. Varsel gis gjennom sirener i et landsdekkende radiostyrt nett av varslingsanlegg. Tjenesten er organisert i to varslingsgrupper. Varslingen utføres i nært samarbeid med Forsvaret. Varslingsgruppene er lokalisert til Luftforsvarets stasjoner på Mågerøy og i Sørreisa. Tjenesten aktiviseres i henhold til *sivilt beredskapssystem*. Varslingstjenesten bemannes av både sivilt og militært personell, mens taktisk kontroll er det utelukkende de militære som tar seg av.

Luftvarslingsgruppen er organisert i to skift på følgende måte: en skiftleder, to operatører og fire reserver. Vestfold og Troms sivilforsvarsdistrikt er ansvarlig for bemanning, operativ ledelse og øvelse av tjenesten ved de to stasjonene. Stasjonene varsler videre til 18 sivilforsvarsdistrikter gjennom definerte varslingsområder.

Luftvarslingsgruppene er de eneste krigstidsoppsetningene som opplæres og øves i fredstid. Opplæringen gis av Sivilforsvaret og Luftforsvaret. Mannskapene har øvelser flere ganger i året.
Innsatsgruppe

**Innsatsgruppen** (**IG**) i Sivilforsvaret er opprettet for å møte større hendelser i fred og krig. I fredstid har avdelingen utviklet seg til å bli en forsterkning og avlastingsstyrke for Fredsinnsatsgruppene (FIG) under lengre innsatser. Der oppdraget måtte kreve en større mannskapsstyrke enn FIG-ene, vil IG-ene likevel kunne bli satt direkte inn.

Det er totalt 254 IG-er, hvorav 87 er opplært og øvet i fredstid. IG-en består av 70-80 personer, avhengig av lokale forhold og behov. 

Det medisinske personellet som inngår i avdelingen er tenkt fordelt på troppene under innsats.

Grunnopplæring forøvrig er lik den mannskaper i FIG får, mens øvingsfrekvensen i hovedsak er to dager hvert annet år. Befalet får ytterligere grunnopplæring på to til fire uker. Legene og sykepleierne gjennomgår eget grunnkurs. Troppenes materielloppsett og personellets personlige utrustning er i hovedsak det samme som for FIG.

Avdelingen vil kunne løse de samme oppdrag som FIG og settes i innsats ved anmodning til sivilforsvarsdistriktet.

Responstiden for IG er én til seks timer.
Mobil renseenhet

**Mobil renseenhet** (**MRE**) består av 17 enheter i Sivilforsvaret som ble opprettet i 2002 som følge av hendelsene 11. september året før. MRE er tenkt benyttet til rensing av personell som er forurenset eller antatt forurenset av radioaktive og bakteriologiske kilder, kjemikalier, industri- og stridsgasser i randsonenen av aktuelle skadesteder. I tillegg kommer en øvingsenhet plassert på Starum.

Enhetene er forsøkt utplassert med en enhet per fylke (med unntak av Oslo som har tre), og utplasseringen er sett i sammenheng med de 16 tilsvarende enhetene som er utplassert i Helseforetakene i Norge. De distrikter som har utplassert MRE er:
* Hedmark (1)
* Hordaland (1)
* Midtre-Hålogaland (1)
* Møre og Romsdal (1)
* Nordland (1)
* Nord-Trøndelag (1)
* Oslo og Akershus (3)
* Øst-Finnmark (1)
* Østfold (1)
* Rogaland (1)
* Sør-Trøndelag (1)
* Telemark (1)
* Vest-Agder (1)
* Vestfold (1)

MRE består av 24 befal og mannskaper og er organisert som følger:
* 1 leder 
* 1 nestleder
* 1 maskinist
* 2 lagførere
* 18 mannskaper
* 1 medisinsk fagleder

Mannskapene er opplært gjennom et åtte-dagers kurs, og de øves fire dager i året. Befal får ytterligere en ukes grunnopplæring. I tillegg til kompetanse innen rensing må mannskapene kunne håndtere instrumenter for deteksjon av radioaktivitet og kjemiske midler og kunne treffe tiltak for å beskytte seg selv mot forurensning. Forøvrig må mannskapene kunne elementær førstehjelp.

Den mobile renseenheten aktiviseres på henvendelser fra nødetatene til sivilforsvarsdistriktet.

Responstiden er 30-60 minutter.

## Referanser
Pachypasa otus

***Pachypasa otus*** er en sommerfugl som tilhører familien ekte spinnere (Lasiocampidae). Denne ensfarget gråbrune arten forekommer i Midtøsten og det østlige Sør-Europa. Med et vingespenn på opptil 90&nbsp;mm er den det største europeiske medlemmet av gruppen ekte spinnere.

## Utseende
En stor (vingespenn 70 – 90&nbsp;mm) og kraftig, gråbrun spinner. Hannens antenner har en tydelig «knekk» nær spissen. Forvingen har to skrå, mørke, siksak-tverrbånd. Bakvingen er ensfarget lyst gråbrun. Larven er grå, med tufser av lange hår (flaskebørste-lignende). Den er ganske godt kamfulert mot barken på trærne den lever på.

## Levevis
Larvene lever på ulike arter av eik (*Quercus* spp.), unntatt om vinteren da man gjerne kan finne dem på einer (*Juniperus*) og sypress (*Cupressus*). De lever selskapelig i små grupper. De er godt kamuflert og vanskelige og oppdaget, det kan se ut nærmest som om grenene har fått pels.

## Kilder
* Mazzei, P., Reggianti, D. og Pimpinelli, I.: Moths and Butterflies of Europe and North Africa. http://www.leps.it/indexjs.htm?SpeciesPages/PachyOtus.htm
## Eksterne lenker
*
Lovat

**Lovat** (russisk: Ло́вать, belarusisk: Ловаць) er ei elv i Pskov og Novgorod oblast i Russland og Vitebsk voblast i Belarus. Elva er 530 kilometer lang og har et nedbørfelt på . Den begynner i grensestrøkene mellom Russland og Belarus, og munner ut i innsjøen Ilmen.

Elva Lovat starter fra innsjøen Lovatets, helt nord i Belarus. I sitt øvre løp renner den gjennom flere innsjøer (Zavesno, Zadratje, Mezja, Sosno, Tsjernjavskoje, Sesito, Tsastvo). Elva er her 10–15 meter bred, sterkt buktende og meanderende, det er mange myrlendte deler, og mange kroksjøer, særlig nedenfor Velikije Luki. Den løper nå sammen med Nasva (fra venstre), og renner inn i Novgorod oblast hvor den går gjennom en skogkledd dal, med høye og noen steder stupbratte bredder, og den danner flere strykpartier på denne strekningen. Elva er her under 50 meter bred, men ved Kholm møter den sideelva Kunja fra høyre side, og blir rundt 100 meter bred. I lavlandet sør for Ilmen blir elvebreddene lavere. Rundt 15 kilometer før munningen kommer sideelvene Polist og Redja inn fra venstre. Lovat munner ut i innsjøen Ilmen, hvor den sammen med elva Pola danner et delta på rundt 400&nbsp;km². De to elvene er forbundet via en kort elvegren rundt 20 kilometer før munningen.

Elva er farbar for båter på de nederste 70 km. På 900- og 1000-tallet var Lovat en vital del av væringenes handelsrute til Konstantinopel.

De største byene langs elva er Velikije Luki og Kholm.

## Referanser


## Eksterne lenker
*
Leiv Arne Grimstad

**Leiv Arne Grimstad** (født 27. juli 1951) er en norsk journalist og barnebokforfatter.
Han er sønn av forfatteren Arne Grimstad. 

## Bibliografi
* *Audun i Kirsebærlunet* (barnebok) Gyldendal 1986
* *Gullhestane* (barne- og ungdomsbok) Gyldendal 1989
* *Sunnmørsalpane – Tindelandet* (praktbok) Vista 1995
* *Peresletta – ei reise til Solbjørg Pilskogs rike i Kamerun* (misjonsreportasje) – Luther Forlag 1997
* *På veg mot stjernene* (barnebok) Gyldendal Tiden 2000

## Kilder
* Presentasjon av Leiv Arne Grimstad i Forfatterkatalogen på Forfattersentrums nettsider
Kunja

**Kunja** (russisk: Ку́нья) er ei elv i Pskov, Tver og Novgorod oblast i Russland. Den er ei høyre sideelv til Lovat. Elva er 236 kilometer lang og har et nedbørfelt på . Middelvannføringen er .

Den løper ut fra den lille innsjøen Vsteselovo, øst for Velikije Luki, renner derfra nordover og løper sammen med Lovat i byen Kholm.

## Referanser


## Eksterne lenker
*
Seesen

**Seesen** er en by i Landkreis Goslar i delstaten Niedersachsen i Tyskland. Byen ligger ved den nordre grensen til fjellområdet Harz mellom Göttingen og Hannover og har rundt 21&nbsp;000 innbyggere.

Byen nevnes første gang allerede i 974 og i 1428 fikk stedet byrettigheter. Av kjente personer fra byen kan nevnes komponisten Ludwig Spohr, tegneren og forfatteren Wilhelm Busch, samt pianomakeren Heinrich Engelhard Steinweg, grunnleggeren av pianomakerfirmaet Steinway & Sons

## Bilder

Fil:Seesen Max Moritz.jpg|Rådhuset med figurene Max og Morritz
Fil:Museum seesen front nov 2010.jpg|Jaktslottet Seesen huser nå muséet


## Referanser


## Eksterne lenker
*
Cox

**Cox** (fra engelsk: ***coxswain***) er styrmann i roing og sitter bakerst i båten. Båtene som benyttes i konkurranseroing, har ikke ror, så coxen styrer båten ved å gi roerne instrukser og motiverende tilrop. I dag bruker coxen «cox-box», dette er et slags høyttaleranlegg som er i båten slik at alle skal høre kommandoene.

## Referanser
Stig Svendsen

**Stig Jøran Svendsen** (født 19. mars 1975) er norsk filmregissør og manusforfatter fra Dyrøy kommune i Troms fylke. Han har bakgrunn fra Joe Kubert School of Cartoon and Graphic Art i USA og Oslo Film og TV-akademi. Han debuterer som spillefilmregissør i 2007 med filmen *[[Radiopiratene]]*. Tidligere produksjoner omfatter kortfilmer, både som regissør og manusforfatter.

## Filmografi
### Regissør
* 2000 *Ett fall & en løsning* (Kortfilm)
* 2001 *Two for the road* (Kortfilm)
* 2002 *Never Never Land* (Kortfilm)
* 2003 *Loose Ends* (Kortfilm)
* 2007 *[[Radiopiratene]]*
* 2011 *[[Elevator (film)|Elevator]]*

### Manus
* 2003 *Loose Ends*

## Referanser


## Eksterne lenker
*
Michael Thwaite

**Michael Thwaite** (født 2. mai 1983 i Cairns) er en australsk fotballspiller som spiller for Perth Glory, han har tidligere spilt for blant andre den norske klubben Brann.

## Karrieren
Thwaite begynte sin karriere i Sydney University. Han fortsatte så å spille for rumenske FC National București i 2004/2005 sesongen. spilleren ble kjøpt av den polske toppklubben Wisła Kraków etter at han var bosman-spiller for București. Før han kom til Wisła Kraków hadde han fått kontraktstilbud fra en rekke andre klubber i Europa, bl.a. Nottingham Forest og Barnsley FC. Det var også interesse blant svenske, tyske og sveitsiske klubber, men spilleren valgte til slutt Wisła Kraków.  Grunnet lite spilletid hos Wisła Kraków, ville australieren vekk fra klubben, og i 2008 trengte Brann en erstatter for den amerikanske midtstopperen Ramiro Corrales. Overgangssummen skal ha vært på 1 million kr og spilleren signerte en treårskontrakt.

Thwaite ble lånt ut til Melbourne Victory FC etter et halvt år i Brann, da denne låneperioden utløp signerte han for Gold Coast.

## Referanser


## Eksterne lenker
* 
* Nettavisen – Overgangen.
* Wisla Krakow profile
* FFA - Socceroo profile
* Oz Football profile
Sinclair Research

**Sinclair Research Ltd** er en forbrukselektronikk-selskap grunnlagt av Clive Sinclair i Cambridge, England (opprinnelig som Sinclair Radionics i 1961) for å selge hi-fi utstyr, kalkulatorer, radioer og andre produkter. I ettertid er selskapet best kjent for datamaskinen ZX Spectrum

## Fjernsynsapparater
Sinclair utviklet i 1966 fjernsynsapparatet Microvision, verdens første bærbare fjernsyn. Dette kom aldri i salg fordi kostnadene ble for store. I 1976 kom den fornyede utgaven Microvision TV1A/MON1A i produksjon men salget tok ikke av og rettighetene ble etterhvert solgt til Binatone etter at Microvision hadde blitt et tapsprosjekt for Sinclair.

I 1984 lanserte Sinclair lommefjernsynet TV80. I motsetning til tidligere modeller fra Sinclair hadde dette en flat CRT-skjerm med en strålekanon montert på siden. En fresnel-linse ble brukt til å forstørre bildet på skjermen. TV80 solgte bare i 15&nbsp;000 eksemplarer og var også et tapsprosjekt for Sinclair. Skjermteknologien bak TV80 måtte også gi tapt for LCD-skjermer til lommefjernsyn.

## Kalkulatorer
I 1972 markedsførte de verdens første lommekalkulator, , som skulle vise seg som en suksess. Mange andre varianter av lommekalkulatorer fulgte etter, inkludert ,  og .

## Datamaskiner
På 1980-tallet kom Sinclair research inn på markedet for hjemmedatamaskiner med sin ZX-80. Denne ble solgt for £99.95 og var da den billigste hjemmedatamaskinen i salg i Storbritannia. I 1982 kom Sinclair på markedet med ZX Spectrum som skulle bli Storbritannias bestselgende datamaskin og i skarp konkurranse med maskiner som Commodore og Amstrad.
Polist

**Polist** (russisk: По́листь) er ei elv i Pskov og Novgorod oblast i Russland. Den er ei venstre sideelv til Lovat. Elva er 176&nbsp;km lang, med et nedbørfelt på .

Elva begynner fra innsjøen Polisto i Pskov oblast. Den renner mot nordøst, og løper sammen med Lovat bare 15 km før Lovat munner ut i Ilmen. Den historiske byen Staraja Russa ligger ved Polist. Elva er farbar for båter nedenfor Staraja Russa.

## Eksterne lenker
*
Michael Beschloss

**Michael Beschloss** (født 30. november 1955 i Chicago i USA) er en amerikansk historiker. Han er spesialist på amerikanske presidenter.

## Verker
**Jacqueline Kennedy: Historic Conversations on Life with John F. Kennedy*, 2011
* *Presidential Courage: Brave Leaders and How They Changed America, 1789-1989*, Simon & Schuster, 2007
* *The Conquerors: Roosevelt, Truman and the Destruction of Hitler's Germany, 1941-1945*, 2002
* *Taking Charge* (1997) og  *Reaching for Glory* (2001), redigerte transkripsjoner av Lyndon Johnsons konversasjoner som fastholdt i lysbåndopptak, med noter og kommentarer. Et tredje bind er under forberedelse.
* *Kennedy and Roosevelt: The Uneasy Alliance* (1980)
* *The Crisis Years:  Kennedy and Khrushchev, 1960-1963* (1991)
* *At the Highest Levels: The Inside Story of the End of the Cold War* (1993); med Strobe Talbott.
* *Eisenhower: A Centennial Life* (1990)
* *Mayday: Eisenhower, Khrushchev and the U-2 Affair* (1986)

## Referanser
Robotron

**[[Volkseigener Betrieb|VEB]] Robotron** var den største elektronikkprodusenten i Øst-Tyskland. Selskapet hadde hovedkontor i Dresden og hadde i 1988 67&nbsp;110 medarbeidere. Selskapet produserte fjernsynsapparat, personlige datamaskiner og ESER stormaskiner.

Robotron administrerte forskjellige entiteter.
** VEB Robotron-Elektronik i Hoyerswerda     
** VEB Robotron-Elektronik i Radeberg  
** VEB Robotron Vertrieb Berlin, mit Betriebsteil i Stralsund   
** VEB Robotron-Elektronik i Zella-Mehlis    
** VEB Robotron-Elektronik i Hoyerswerda     
** VEB Robotron Büromaschinen i Sömmerda
** VEB Robotron Elektronik i Riesa 

## Forskjellige varemerker
Robotron-skrivere ble solgt i Vest-Tyskland som «Sömtron» eller «Präsident», og den vesttyske grenen av Commodore brukte noen Robotron-deler til sine skrivere.
 
I Øst-Tyskland ble Epson-skrivere solgt med Robotronmerket (men den tekniske beskrivelsen på baksiden var med «Epson»-logo).

Rett før Tysklands gjenforening og 23. august 1990 ble Robotrons databaseprogramvare-selskap skilt ut.

## Referanser


## Eksterne lenker
* 
* List of Robotron computers
* robotrontechnik.de
Henry Morgenthau

**Henry Morgenthau** (født 11. mai 1891 i New York i USA, død 6. februar 1967 i New York) var en amerikansk politiker fra Det demokratiske parti. Morgenthau var finansminister 1934-1945, og hadde i denne perioden også betydelig innflytelse på USAs utenrikspolitikk. Han var Franklin D. Roosevelts venn og nabo i Dutchess County, New York. Roosevelt kalt Henry Morgenthau sr. for "onkel Henry".

Han er kjent for Morgenthauplanen.

Han var født inn i en fremstående jødisk familie i New York. Familien hadde tysk bakgrunn. Henry Morgenthau sr. var ambassadør til det ottomanske riket og var der et av de viktigste vitnene til  folkemordet på armenerne i 1915. Henry jr besøkte faren i Konstantinopel og ble svært preget av folkemordet i Tyrkia. Henry jr reiste tilbake til USA rett før folkemordet kulminerte i 1915; han kom tilbake til Konstantinopel senere på året etter farens ønske.

## Referanser


## Eksterne lenker
* 
* Treas.gov – Henry Morgenthau, Jr. (1934–1945) – Biografien til Morgenthau hos U.S. Department of the Treasury.
Ingressiv

En **ingressiv** luftstrøm er (i fonetikken) navnet på en luftstrøm som er inngående, jfr. egressiv. De aller fleste språklyder er egressive språklyder, men i visse språk er også ingressive lyder i bruk, som i den norske og svenske interjeksjonen *ju* «jo». Dette nordiske trekket finnes i som et lån i visse engelske dialekter. Trekket kan påvirke betydninga til ord der det opptrer, avhengig av sosial kontekst.

## Referanser
Zhanshantempelet

** Zhanshantempelet **er et buddhisttempel i Qingdao i Shandong i  Folkerepublikken Kina. Det ble grundig renovert i 2004.
Fjerde mai-plassen

** Fjerde mai-plassen** (*Wusi Guangchang*) er en stor offentlig plass i den kinesiske storbyen Qingdaos sentrale forretningsområde. Den ligger mellom den nye byregjeringsbygningen og Fushanbukten, og består av Shizhengtingplassen, en stor plass i midten og av en park mot stranden. 

Parken er oppkalt etter Fjerde mai-bevegelsen fra 1919, som hadde sitt utspring i tysk kolonialisme i denne delen av Shandong og som hadde stor betydning i Republikken Kinas historie.

En stor statue som skal forestille «maivinden» (*Wuyue Feng*) står nær stranden.
Erdenet

**Erdenet** (mongolsk: Эpдэнэт) er hovedstaden i provinsen Orkhon i Mongolia. Byen ble grunnlagt i 1975 for å kunne utvinne Asias største forekomst av kobber, og hadde 88&nbsp;243 innbyggere i 2005. 

## Historie
Erdenet ble grunnlagt så sent som i 1974/1975. Byen ble anlagt for å utnytte et stort kobberfunn som ble gjort på stedet på 1950-tallet. Kobberforekomsten er den største som er funnet i Asia. Gruvedriften er en bilateral russisk-mongolsk satsing, og representerer Mongolias hovedinntektskilde i utenlandsk valuta. I Sovjet-tiden ble Erdenet med overlegg feilplassert på kartene som ble trykket, fordi stedet og gruven ble ansett å ha stor militær-strategisk betydning.

I 1977 ble det startet togdrift med forbindelse til den transmongolske jernbanelinjen. På midten av 1980-tallet var over 50 % av befolkningen russiske gruvearbeidere eller ingeniører. Etter at Sovjetunionen kollapset forlot store mengder av den russiske befolkningen området, og per 2018 er rundt 10 % av befolkningen russisk.

### Erdenet Mining Corporation
I Erdenet finnes verdens fjerde største kobbergruve. Det tas ut rundt 22 millioner tonn malm per år fra gruven. Av dette blir det utvunnet rundt 126 700 tonn kobber og nesten 2000 tonn molybden.

## Referanser


## Eksterne lenker
*
Atari ST

**Atari ST** er hjemmedatamaskin/personlig datamaskin som var kommersielt populær fra 1985 til tidlig på 1990-tallet. Den ble lansert av Atari Corp. i 1985. «ST» står offisielt for «Sixteen/Thirty-two», (*Seksten/Trettito*) som refererte til Motorola 68000s 16-biters eksterne buss og 32-biter internt. Atari ST var den første hjemmedatamaskinen med integrert MIDI-support. 

## Referanser


## Eksterne lenker
Egressiv

En **egressiv** luftstrøm er (i fonetikken) navnet på en luftstrøm som er utgående, i motsetning til ingressive. De aller fleste språklyder er dermed egressive språklyder.
## Referanser
Galveston (sang)

**«Galveston»** er en sang skrevet av Jimmy Webb og framført av Glen Campbell.

Teksten i sangen kan tolkes slik, uten at det sies rett ut, at den synges av en amerikansk soldat i Vietnam under Vietnamkrigen og han tenker nostalgisk tilbake til sin hjemby Galveston i Texas hvor han også har sin kjære ventende på ham. I sangen sier han at han, mens han pusser sitt gevær, er så redd for å dø før han kan få treffe kjæresten igjen. Dette gjorde sangen kontroversiell i enkelte kretser i USA da den ble oppfattet som en anti-krigssang og en protestsang. Dette understrekes også ved at Campbell på den originale promoveringsvideoen er kledd i militært antrekk.

Sangen toppet hitlistene i USA i perioden 19. april – 3. mai 1969.

Anna-Lena Löfgren sang den inn på svensk under tittelen "Minns du de" i 1969. Denne versjonen ble en stor hit på Svensktoppen.

## Eksterne lenker
* Original promovideo fra 1969
* Glen Campbell i 2005
Direkte minnetilgang

**Direkte minnetilgang** (**DMA**) er en egenskap i moderne datamaskiner som tillater enkelte subsystemer i maskinvaren i datamaskinen å få tilgang til minnet for å lesing og/eller skriving *uavhengig* av CPU. Mange maskinvaresystemer bruker DMA, inkludert harddisk-kontrollere, grafikkort, nettverkskort og lydkort. Datamaskiner som har DMA-kanaler kan overføre data til og fra enheter med mye mindre CPU-kostnader, sammenlignet med datamaskiner uten.
Mirosław Jabłoński

**Mirosław Jabłoński** (født 16. september, 1950 i Warszawa) er trener for den polske fotballklubben GKS Bogdanka.

Han var med på og vinne den polskecupen med Legia Warszawa i 1997. Han har også vært assistenten til tidl landslagstrener Paweł Janas i samme klub.

## Meritter som trener
* **1997** (1): – **Polsk cupmester/Puchar polski** – Amica Wronki (nå KKS Lech Poznan SSA)
* **2003** (1): – 3.-plass med Amica Wronki
* **2005** (1): – 4.-plass og Finale i **Puchar polski** med Wisła Płock
Sprite (datagrafikk)

En **sprite** er i datagrafikk et to-dimensjonalt (2D) bilde eller animasjon som er integrert i en større scene i et videospill. Ordet sprite i videospillsammenheng, brukes kun for 2D spill. Et eksempel på sprite er en karakter, fartøy eller effekt som eksplosjon
## Referanser
Jacek Zieliński

**Jacek Zieliński** er navnet til flere personer: 

* Jacek Zieliński (1967)  tidligere, polsk landslagsspiller. nå fotballtrener for Polonia Warszawa
* Jacek Zieliński (1961)  fotballtrener for Groclin
Stud.jur.

**Stud.jur.** (forkortelse for *studiosus juris* (hankjønn) eller *studiosa juris* (hunkjønn)) er en betegnelse for en person som studerer rettsvitenskap (jus) ved et universitet; student.
Semtex

**Semtex** er en type plastisk sprengstoff. Det ble oppfunnet på 1950-tallet av Stanislav Brebera, som var en kjemiker ansatt ved firmaet VCHZ Synthesia i Tsjekkoslovakia. Semtex er oppkalt etter stedet der fabrikken ligger – forstaden Semtin ved byen Pardubice. Fabrikken heter nå Explosia a.s.

Nesten all produksjonen på ca. 10 tonn pr. år gikk i år 2001 til bruk innenfor landets grenser, på grunn av den dårlige reklamen Semtex fikk som et terroristsprengstoff. Den største kunden var Libya, som i årene mellom 1975 og 1981 importerte ca. 700 tonn Semtex.

## Sammensetning
Det er tre typer Semtex: Semtex 1A og Semtex 2P er beregnet til vanlige sprengningsarbeider. Semtex H er beregnet til såkalt eksplosiv herding. Semtex 1A heter nå Semtex 10.

Semtex inneholder blant annet styren-butadien som bindemiddel (ca. 9 %), og mononitrotoluen som markørstoff for at det skal kunne detekteres lettere. Tributyl-citrat og n-octyl-ftalat er tilsatt som mykningsmiddel (ca. 8-9 %). Tilsetting av markørstoffer begynte i 1991. Lagringstiden for Semtex oppgis nå til å være fem år, tidligere oppgitt til ti år.
Semtex er formbart i temperaturområdet fra -40 til +60 grader C. Det er også vannbestandig.
Sjelon

**Sjelon** (russisk: Шелонь) er ei elv i Pskov og Novgorod oblast i Russland. Elva har sine kilder øst i Pskov oblast, og den munner ut i innsjøen Ilmen i Novgorod oblast. Langs Sjelon ligger byene Porkhov og Soltsy.

Slaget ved Sjelon (14. juli 1471) mellom Storfyrstedømmet Moskva og Republikken Novgorod ble utkjempet mellom byen Soltsy og Sjelons munning i Ilmen. Det sluttet med seier til moskovittenes arme, ledet av Hertug Kholmskij. Som en konsekvens av slaget ble Novgorod innlemmet i Storfyrstedømmet Moskva i 1478.

## Eksterne lenker
*
Il Messaggero

**Il Messaggero** er en italiensk dagsavis som redigeres og utgis i Roma. Avisen ble grunnlagt i 1878. Den er en av de største nasjonale avisene i Italia.

## Referanser




## Eksterne lenker
*
Rettsantropologi

**Rettsantropologi** (fysisk antropologi) er et spesialområde innen anatomien som i praktisk rettsmedisinsk sammenheng særlig benyttes ved identifisering av skjelettrester. Rettsantropologer studerer små markører i knoklene som øyebrynsbuer, vinkler i hoftebeinet og sammenvoksing av suturer i knokler og kraniet for å bedømme høyde, alder, kjønn og kan ofte peke ut detaljer om livsstil som muskelmasse, enkelte sykdommer. I land der mange folkegrupper lever sammen, blir av og til rase brukt som en faktor for å snevre inn identiteten til den døde, ofte ut fra funn som består av lite annet hodeskallen. Kombinasjonen av disse opplysningene være ofte nok til å kunne identifisere en ukjent død person direkte, eller i alle fall snevre inn muligheten slik at politiet kan finne offerets identitet gjennom normal etterforskning.

Rettsantropologi trekker på mange fagfelt, blant annet anatomi og medisin, men også arkeologi. og til og med entomologi og værdata. Graden av nedbryting av liket sammen med opplysninger om været kan hjelpe til med å fastslå hvor lenge og under hvilke forhold en kropp har ligget ute.

## Referanser
Ole Marius Hansen

**Ole Marius Hansen** (født 4. januar 1978) er en norsk fotballspiller som i 2017 spiller i 4. divisjon for . Han har spilt i , , ,  og .

## Eksterne lenker
*
Rettspsykiatri

**Rettspsykiatri**, også **forensisk psykiatri**, er en del av rettsmedisin og består av *strafferettspsykiatri* og *sivilrettslig [[psykiatri]]*.

Psykiatere og psykologer benyttes som sakkyndige i strafferettspleien blant annet for å avdekke om en person som er mistenkt for en straffbar handling var psykotisk, bevisstløs eller psykisk utviklingshemmet i høy grad på handlingstiden.

Den som var psykotisk, bevisstløs eller psykisk utviklingshemmet i høy grad på handlingstiden for en straffbar handling kan ikke straffes. Det er derfor av største viktighet å få klarlagt den mistenktes psykiske tilstand.

I den sivilrettslige delen av rettspsykiatrien benyttes også psykiatere, allmennpraktiserende leger og psykologer som sakkyndige for å avdekke en persons psykiske tilstand. I slike tilfeller kan det for eksempel være spørsmål om et testament eller en avtale kan være ugyldig pga. en persons psykiske tilstand eller om en person mot sin vilje skal behandles av det psykiatriske helsevesenet.

## Revisjon av rettspsykiatrien i Norge etter 22. juli 2011
I kjølvannet av Breivik-saken oppsto debatt om rettspsykiatrien i Norge. Usikkerhet omkring strafferettslig tilregnelighet og diagnose av Anders Behring Breivik viste at praksis måtte revideres. Se Rettspsykiatriske vurderinger av Anders Behring Breivik.

## Eksterne lenker
* Artikler om Rettspsykiatri i Tidsskrift for Den norske legeforening
Franz Ferdinand (album)

***Franz Ferdinand*** er debutalbumet til den skotske indie-kvartetten Franz Ferdinand utgitt i 2004 ved Domino Recording.

## Sporliste
#«Jacqueline»
#«Tell Her Tonight»
#«Take Me Out»
#«The Dark of the Matinée»
#«Auf Achse»
#«Cheating on You»
#«This Fire»
#«Darts of Pleasure»
#«Michael»
#«Come on Home»
#«40'»

## Kilder
*Albumet på Discogs

## Eksterne lenker
*
Ripley

**Ripley** kan vise til:

## Steder

* Ripley (Derbyshire), by i England
* Ripley County, to fylker i USA
* Ripley, småby i Tennessee
* Ripley, småby i Ohio
## Personer

* Stuart Ripley, engelsk fotballspiller
Avantasia

**Avantasia** er et symfonisk power metal-prosjekt startet av Edguy-vokalist Tobias Sammet i 2000.

Bandet er kjent for å ha kjente gjesteartister på musikkalbumene, som for eksempel Alice Cooper, eks Helloween-medlemmene Kai Hansen og Michael Kiske, Kiss-trommeslager Eric Singer og de norske vokalistene Roy Khan og Jørn Lande.

## Diskografi
* 2000: *[[Avantasia (singel)|Avantasia]]* (singel)
* 2001: *[[The Metal Opera]]*
* 2002: *[[The Metal Opera Part II]]*
* 2007: *[[Lost in Space Part I]]* (EP)
* 2007: *[[Lost in Space Part II]]* (EP)
* 2008: *[[The Scarecrow]]*
* 2010: *[[The Wicked Symphony]]*
* 2010: *[[Angel of Babylon]]*
* 2013: *[[The Mystery of Time]]*
* 2016: *Ghostlights*
* 2019: *Moonglow*
* 2022: *A Paranormal Evening with the Moonflower Society*
## Eksterne lenker
* 
* 
*
DMA

**DMA** kan sikte til:
* Direkte minnetilgang (fra engelsk *Direct Memory Access*)
* ISO 3166-1 alfa-3-koden til Dominica
Ashopton

**Ashopton** var en liten landsby i Derbyshire i England som ligger i dalen til elven Ashop. Den hadde da en befolkning som mindre enn 100 innbyggere. Tidlig på 1940-tallet ble landsbyen (sammen med dens nabo Derwent) revet for at vannmagasinet Ladybower Reservoir kunne bli opprettet.

Landsbyen lå nær stedet hvor dalen Derwent Valley møter Snake Valley. Det eneste på stedet som minner om den er navnet på broen Ashopton Viaduct, som fører A57 over Derwent Valley. Mens den første landsbyen som forsvant, Derwent, til tider kan sees når vannstanden er lav, er Ashopton helt dekket av slam. 

En kjent bygning i landsbyen var metodistkirken, som ble reist i 1840. Den siste gudstjenesten ble holdt der den 25. september 1939, med «The Day's Dying in the West» som siste hymne. Kirken og de andre bygningene ble revet eller ødelagt av vannmasser i 1943.

## Referanser
Enkelt lagringstetthet

**Enkel lagringstetthet** (engelsk *single density*), ofte forkortet SD, er en kapasitetsbetegnelse på magnetlager, vanligvis disketter. Den beskriver bruken av en koding (eller modulasjon) av informasjon ved å bruke FM.

Tidligere disketter brukte denne metoden, men de er nå foreldet.
Bamford

**Bamford** (også kjent som *Bamford with Thornhill*) er en landsby i distriktet High Peak i Derbyshire. Den ligger ved elven Derwent, under klippene Bamford Edge i nasjonalparken Peak District. Bamford stasjon ligger ved jernbanelinjen Hope Valley Line. Bamford arrangerer et landsbykarneval som varer en hel uke. Det skjer vanligvis den tredje uken av juli. Landsbyen har en egen sti som er kranset med skulpturer. Det finnes fire vertshus i landsbyen.

I henhold til folketellingen i 2011 hadde landsbyen (inkludert Yorkshire Bridge) en befolkning på 1 241 innbyggere.

## Historie
Stedsnavnet er nedtegnet i *[[Domesday Book]]* som Bamford, og det er sannsynligvis av angelsaksisk opprinnelse, *Bēamford* i betydningen «hovedvei med trær ved vadested.»

Sognekirken er dedikert Johannes Døperen og ble begynt ca 1860. Det er også en katolsk og en metodistkirke i landsbyen.

Landsbyens kirkegård inneholder en del graver som gravd ned på nytt fra de tidligere nabolandsbyene Derwent og Ashopton som følge av at disse ble langt under vann ved opprettelsen av vannreservoaret Ladybower i 1943.

Bamford vannmølle er blitt omgjort til leiligheter, men del av dens opprinnelige maskiner er fortsatt tatt vare på.

## Referanser


## Eksterne lenker

*Bamfords nettsted
*Bamford, *Hope Valley and Edale*
Odd Inge Olsen

**Odd Inge Olsen** (født 28. desember 1969 på Hitra) er en tidligere fotballspiller som spilte to ganger for Norges herrelandslag i fotball i 1997, og jobbet for Molde Fotballklubb 1997-2001 og Rosenborg Ballklub  2001-04.

Han spilte og scoret mye for Trondheimsklubber som Kolstad, Melhus, Strindheim og Nardo, før han i oktober 1995 gikk for 140 000 kroner til Molde FK, der trener Åge Hareide uttalte «Odd Inge blir årets komet i Tippeligaen. Han har enorm løpskapasitet - rene Leo-motoren - men har mye bedre teknikk enn Øyvind Leonhardsen. Her har vi gjort et varp». Med «Leo» mente han Leonhardsen, altså.
Olsen spilte midtbane og forsvar, men scoret jevnt,  blant annet 
tre mål (ekte hat-trick på 12 minutter), da Molde vant 4&ndash;0 på Brann Stadion den 3. august 1997. 
Uker etterpå ble han uttatt av Egil Olsen til landslaget, men ble ubenyttet reserve da Norge slo Finland 4-0 på Olympiastadion i Helsingfors.
Debuten kom 4. september 1997 da han fikk 7 minutter mot Aserbajdsjan som innhopper for Jostein Flo. Han fikk også andre omgang mot Colombia i oktober for Petter Rudi. Han ble i 1997 eliteseriens sjette-mest scorende med 13 mål.

Året efter, i 1998, var han ønsket av Dick Advocaat i Glasgow Rangers såvel som George Graham i Leeds United, samt i troppen til Nils Johan Semb sin debutkamp mot Romania, men fikk ei lårhøne så Øyvind Leonhardsen erstattet ham.  Til Latvia-kampen ble han forbigått av Daniel Berg Hestad.  Han scoret 11 mål i eliteserien.  Olsen var på boka til Semb til Israel-turneringen i januar 1999, men meldte forfall grunnet stresset rundt proffdiskusjonene. Høsten 1999 ga Mesterligaen og prøvespill for Ipswich Town, men der røk korsbåndet i kamp mot Barnet FC.  Han scoret tre da Molde i september 2000 slo Start 4-3 i Kristiansand i cupens kvartfinale.  Den 16. mai 2001 taklet han stortalentet Tommy Øren fra Sogndal bakfra, Øren brakk foten og mistet hele sesongen. Etter en måneds psykisk knekk spilte Olsen igjen, men ble etter mer enn 200 kamper for MFK, i august solgt til Rosenborg for 2.5 millioner kroner og kontrakt på 3.5 år. Der fikk Olsen en del kamper, nok til å få motta fire gullmedaljer 2001-04 og gull fra Norgesmesterskapet i fotball for herrer 2003.
Etter å ha startet som høyre back ble han ving og indreløper og scoret endel.
I seriefinalen mot Lyn var han matchvinner.
Hans siste kamp var to minutter mot Arsenal i desember 2004. Han var med hos Stabæk i 2005.
## Referanser


## Eksterne lenker
*
Magnetlager

**Magnetlager** (engelsk *magnetic storage*) og **magnetisk registrering** eller **magnetisk lagring** er uttrykk fra ingeniørvitenskapen, som henviser til lagring av data på et magnetisert medium. Magnetlagring bruker forskjellige gjenkjennelige magnetiseringsmønstre i et magnetiserbart material for å lagre data, og er en form for ikke-flyktig lager. Informasjonen er aksessert ved å bruke en eller flere lese/skrive-hoder. Nå blir magnetlagre, primært harddisker, brukt for å lagre data, i tillegg til lyd- og bildesignaler.

Historisk har en brukt vanlige lydkassetter (blant annet til Spectrum og Commodore 64, floppy-disc, Amstrad, datadisketter (standardutstyr for alle PC-er), før det i dag (per 2012) har blitt vanlig med en eller flere ekstra harddisker ettersom prisen på harddisker har sunket kraftig og lagringskapasiteten har økt tilsvarende.
Derwent

**Derwent** kan vise til:

* Derwent (Derbyshire), elv i England
* Derwent (Nordøst-England) elv på grensen mellom Durham og Northumberland i England
* Derwent (Cumbria), elv i England
* Derwent (Yorkshire), elv i England
* Derwent (Tasmania), elv på Tasmania
* Derwent (landsby), tapt landsby i Derbyshire i England
Taraz

**Taraz** er med sine 327&nbsp;000 innbyggere Kasakhstans femte største by. Byen ligger på grensen til Kirgisistan og er kjent for sin kjemiske industri, spesielt produksjon av fosfor og gjødsel, ved anlegg som drives av Eurochem og KazPhosphate Ltd, samt sin vodkaproduksjon. 

I byen finner man også et historisk museum som blant annet viser Taraz' historie som by langs silkeveien. På 1000-tallet var Taraz hovedstaden i den islamske staten Karakhan. Djenghis Khan erobret på 1200-tallet byen og la den i ruiner. 600 år senere gjenoppstod byen som et fort i Kokand Khanatet. Byen ble igjen erobret i 1864, denne gangen av russerne.

## Eksterne lenker
*
Aina Willumsen

**Aina Brit Kari Willumsen** (født 20. januar 1946) er en norsk politiker for Arbeiderpartiet. Hun var ordfører i Træna kommune i Nordland fra 2003 til 2011.

Arbeiderpartiet hadde rent flertall i kommunen med syv av 11 representanter. De resterende representantene i kommunen var fra en fellesliste mellom Senterpartiet og Kristelig Folkeparti.

## Eksterne lenker
* Kommunestyret – Træna kommune
Derwent (Derbyshire)

**Derwent** er en elv i Derbyshire i England. Den er 106 kilometer lang, og er en sideelv til Trent, som den renner inn i sør for Derby. Navnet er keltisk, og betyr «dal med tett eikeskog». 

Elven har sitt utspring ved Bleaklow øst for Glossop i Peak District. Den renner gjennom Upper Derwent Valley, hvor man finner de tre vannreservoarene Howden Reservoir, Derwent Reservoir og Ladybower Reservoir. Den bidrar så indirekte med vann til Carsington Reservoir gjennom tunneler og akvedukter. Elven renner videre gjennom Bamford, Hathersage, Grindleford og Baslow. Ved Chatsworth House renner Wye inn i Derwent. Etter å ha rent gjennom Darley Dale når den så Matlock, før den renner videre forbi Cromford og gjennom Crich Chase naturreservat. Ved Derwent Mouth, halvannen km øst for Shardlow, renner den inn i Trent.

Derwent har gitt kraft til mange bomullsfabrikker i dalen. En del av disse er bevart som verdensarvstedet Derwent Valley Mills.

Lower Derwant Valley ble i 1985 vedtatt som Ramsarområde.

## Referanser


## Eksterne lenker
*
Embry-Riddle Aeronautical University

**Embry-Riddle Aeronautical University** er et privat, ikke-kommersielt universitet i Daytona Beach i Florida, USA. *ERAU* har også en campus i Prescott, Arizona.

*ERAU* gir høyere studietilbud innen ledelse, teknologi, IT, business, logistikk, meteorologi og kommunikasjon knyttet til luftfart og romfart.

Den første flygerskolen ble grunnlagt i 1926 i Cincinnati, Ohio, men flyttet under andre verdenskrig til Miami, Florida. Dagens hovedcampus i Daytona beach ble innviet i 1965, og *ERAU* fikk en global studentrekrutteringsenhet i 1970 – *Embry-Riddle Aeronautical University Worldwide* – som tilbyr kurs ved 130 kurssteder i USA og Europa, samt fjernundervisning. Prescott-campusen i Arizona ble åpnet i 1978.

Studenttallet ved de tre separate skolene er 23&nbsp;363 i ((2006)), fordelt slik:
* ERAU Worldwide, Daytona Beach &ndash; 16&nbsp;826 studenter
* ERAU Daytona Beach, FL &ndash; 4&nbsp;863 studenter
* ERAU Prescott, AZ &ndash; 1&nbsp;674 studenter

Alle studiestedene tilbyr kurs opp til Mastergradsnivå (MBA og MSc). Skolepengene for heltids campusundervisning i USA var i gjennomsnitt US$ 26&nbsp;250 årlig i 2006, mens fjernundervisning kostet US$ 4&nbsp;584 årlig i 2006.

## Referanser


## Eksterne lenker
* 
* ERAU studietilbud
* ERAU Daytona Beach, FL
* ERAU Prescott, AZ
* Embry-Riddle's Space Physics Research Lab
* Embry-Riddle's Atmospheric Physics Research Lab 
* Embry-Riddle Observatory
* Campus Library
Kulimotor

**Kulimotor** er en bensinmotor fra A.B. Johnsonverket/AB Allmotor, Örebro. Motoren var konstruert av svensken Gottfried Darck fra Stockholm 1947–1948. Motoren het i begynnelsen TFA. Den var egentlig tenkt som et byggesett, men dette ble ikke noen suksess. AB Allmotor begynte produksjonen i 1950. Motoren ble også solgt under navnet Rondo. Kuli ble også solgt som byggesett i Norge.

Øglænd hadde godkjennelse for montering av en Kuli motor på sine sykler. Også solgt som Rondo fra 1953.

## Eksterne lenker
* Kuli AB Allmotor Örebro
* Teknisk krönika om KULI motorns tillkomst
Dark Peak

**Dark Peak** er den høyereliggende, nordlige delen av nasjonalparken Peak District i England. Grunnen består av grov sandstein, noe som betyr at området for det meste er ubebodd myrlandskap. Det meste av befolkningen i Peak District holder til i den sørlige delen, White Peak. Dark Peak kan deles inn i de tre områdene Hope Valley med de høyeste toppene i nord, Western Moors rundt Buxton og Eastern Moors mot Matlock. 

Blant viktige topper i området er Kinder Scout, Bleaklow og Black Hill. 

Området kalles også High Peak, men dette unngås ofte for å slippe sammenblanding med distriktet High Peak i Derbyshire; distriktet omfatter deler av White Peak. 

En rekke militære fly har styrtet i Dark Peak, for det meste på grunn av svært vanskelige værforhold. Mange av vrakene er nesten urørt, fordi de ligger på øde steder.
White Peak

**White Peak** er den lavereliggende, sørlige delen av Peak District i England. Det meste av bebyggelsen i Peak District finnes i dette området, som har en kalksteinsgrunn som gir gode beitemarker for småfe og storfe. Området dekker Staffordshire Peaks, Cheshire Peaks rundt Macclesfield og Derbyshire Peaks sør for Hope Valley. I den høyereliggende, nordlige delen av Peak District, Dark Peak, er det svært lite bebyggelse.

De største byene i området ligger utenfor nasjonalparken. Disse inkluderer Matlock og Buxton. En rekke landsbyer, som Bakewell, ligger i parkområdet. 

Rundt Tideswell Flagg, Chelmorton og Youlgrave finner man lange, smale åkre, en inndeling som er bevart fra middelalderen. Det er en rekke turveier i området.
I Don’t Like Mondays

«**I Don't Like Mondays**» er en sang som ble skrevet av Bob Geldof i 1979. Den ble The Boomtown Rats' mest kjente sang, og er inkludert på albumet *The Fine Art of Surfacing*.

Sangen handler om den 16 år gamle jenta Brenda Ann Spencer som den 29. januar 1979 skjøt lærere og elever på en skole i USA. Hun brukte et gevær som hun fikk av faren sin i julegave julen 1978. Da politiet og FBI spurte hvorfor hun gjorde noe så grusomt svarte hun lett «I just did it for the fun of it. I don't like mondays, this livens up the day» (oversatt: *«Jeg gjorde det bare for moro skyld. Jeg liker ikke mandager, dette gjør at dagen blir litt livat»*).

## Referanser
Truls Glesne

**Truls Glesne** (født 8. april 1916, død 28. august 1971) var en norsk embetsmann, utdannet sosialøkonom ved Universitetet i Oslo i 1940. Glesne ble i 1948 ansatt i Handelsdepartementet som konsulent, og ble med over til Finansdepartementet etter tilbakeflyttingen av planleggingsapparatet – som byråsjef i Økonomiavdelingen fra 1952. 

Han ble ekspedisjonssjef samme sted i 1958. Fra 1960 til 1971 var Glesne ekspedisjonssjef i Finansavdelingen i Finansdepartementet, og arbeidet da med statsbudsjettet. Fra 1967 til 1969 fungerte han som finansråd.